Správa zo zahraničnej pracovnej cesty

1.  Účastník ZPC:
            Mária Harachová, PhDr., CVTI SR, Lamačská cesta 8/A, 811 04 Bratislava, ved. odd. IPTT, AJ, RJ 

2.  Zahraničná pracovná cesta:
Malta, Valletta, 6. – 9. 11. 2011, Európska komisia, GR pre komunikáciu, Brusel, koordinačné stretnutie európskych dokumentačných centier (EDC), výročné stretnutie informačnej siete Europe Direct, stretnutie pracovnej skupiny o európskych elektronických repozitároch, všetky náklady hradila Európska komisia.

3.  Rámcový program pobytu:
6. 11. – prílet, 7. 11. – návšteva EDC na University of Malta v Mside  (10.00 – 13.00 h), výročné stretnutie členov siete Europe Direct (AGM) (14.15 - 17.30 h), 8. 11. seminár  EDC (9.00 – 13.00), stretnutie pracovnej skupiny EDC k tvorbe elektronických repozitárov (14.30 – 19.00), 9. 11. odlet, príchod (Frankfurt, Viedeň, Bratislava).

4.  Stručný priebeh rokovaní, resp.  študijného pobytu:
Tohtoročné pracovné stretnutie zástupcov EDC pozostávalo z návštevy EDC na University of Malta v Mside a účasti na troch hlavných podujatiach: výročnom stretnutí členov siete Europe Direct (AGM) - iba na časti programu, seminári EDC, ktorý pozostával z pravidelného stretnutia národných koordinátorov EDC a stretnutia celoeurópskej pracovnej skupiny EDC zameranej na tvorbu elektronických repozitárov.
Zástupcovia jednotlivých centier informačnej siete Europe Direct mali na týchto stretnutiach možnosť vyskúšať si novú koncepciu a formy práce, ktoré sa posunuli do interaktívnej roviny. Výsledkom bolo veľa nápadov na zmeny a riešenia aktuálnych otázok v činnosti siete. 
Na stretnutí koordinátorov EDC bola vyhodnotená činnosť EDC v jednotlivých štátoch a predstavená práca španielskych EDC pri tvorbe e-repozitáru o významných udalostiach súvisiacich s členstvom Španielska v EÚ. Ako informačné zdroje poslúžili aj vzácne archívne dokumenty a vďaka použitým metadátam sa tieto informácie zobrazujú aj v digitálnej knižnici Europeana.
Na stretnutí pracovnej skupiny EDC (PEWG) boli odprezentované výsledky práce dvoch podskupín pracovnej skupiny: katalóg existujúcich e-repozitárov a analýza aktuálneho stavu informačnej služby a databázy ESO, ako aj navrhnutý postup jej ďalšieho vývoja a tiež vytvorenie spoločného portálu európskych dokumentačných centier. Portál bude okrem rôznych informačných zdrojov umožňovať prístup do všetkých e-repozitárov. Pracovníkov EDC podieľajúcich sa na tvorbe informačnej služby ESO čaká v najbližšej dobe absolvovanie praktických školení. V súčasnosti je potrebné dohodnúť časový harmonogram a formu školenia (klasická účasť alebo virtuálne školenia) a zabezpečiť finančné zdroje na túto časť projektu.

5.  Odporúčané závery:
          Získané konkrétne informácie je potrebné využívať pri zabezpečovaní činnosti EDC a pri medzinárodnej spolupráci EDC pri budovaní informačnej služby ESO.

6.   Prehľad prinesenej dokumentácie a miesto jej uloženia
         Obdržaná dokumentácia sa týka programu seminára a bude k dispozícii v EDC. 

7.   Osobitne vyhodnotený očakávaný prínos ZPC
         Stretnutie celej siete Europe Direct umožnilo účastníkom prednášok získať nové informácie, vymeniť si skúsenosti a upevniť vzťahy v rámci siete. Stretnutia národných koordinátorov EDC sa konajú s cieľom predstaviť činnosť EDC v jednotlivých členských štátoch a sú inšpiratívne a motivačné pre činnosť ďalších EDC. Pravidelné stretnutia pracovnej skupiny PEWG sú dôležité z hľadiska prehodnotenia vykonanej činnosti, prediskutovania problematických otázok a stanovenia ďalších úloh, aby sa splnili vytýčené ciele projektu EK.

8.    Spôsob zverejnenia výsledkov ZPC, prenos získaných informácií
Správa a informácie zo seminára budú sprístupnené ďalším trom slovenským EDC a jej pracovníkom: PhDr. A. Bágeľová (Knižnica PF UK v Bratislave), Mgr. E. Hollá (Knižnica UMB v B. Bystrici), Ing. E. Matušovičová (Knižnica UPJŠ v Košiciach, správa bude zverejnená na intranete CVTI SR a na internetovej stránke MŠVVaŠ SR.

Súhlasím so zverejnením správy na internete
           Áno

Správu vypracoval: PhDr. Mária Harachová
Dátum: 18. 11. 2011

Správu schválil:  prof. RNDr. J. Turňa, CSc.